Diari Oficial de la Generalitat Valenciana


Sumari del DOGV 5931, del 13-01-2009 (2009/141)

RESOLUCIÓ de 19 de desembre de 2008 de la Conselleria de Cultura i Esport, per la qual es reconeix el Museu de la Setmana Santa de Crevillent (Alacant) com a museu de la Comunitat Valenciana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5931

Data del DOGV
:   13-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/141


Data del document
:   19-12-2008

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * Crevillent
    * museu
    * legislació

RESOLUCIÓ de 19 de desembre de 2008 de la Conselleria de Cultura i Esport, per la qual es reconeix el Museu de la Setmana Santa de Crevillent (Alacant) com a museu de la Comunitat Valenciana. [2009/141]  
Vista la documentació presentada per la Federació de Confraries i Germandats de la Setmana Santa de Crevillent (Alacant) sol·licitant el reconeixement del Museu de la Setmana Santa de Crevillent (Alacant) com a museu de la Comunitat Valenciana. Tenint en compte que l'esmentat museu reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
Vistos els informes favorables de la Inspecció de Béns Mobles i del Servici de Museus i a proposta de la directora general de Patrimoni Cultural Valenciano, de 17 de decembre de 2008, resolc:  
Primer  
Reconéixer el Museu de la Setmana Santa de Crevillent (Alacant) com a museu de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i en l'Orde de 6 de febrer de 1991 de la Conselleria de Cultura, Educació i Ciència.  
Segon  
Publicar la present resolució en el DOCV.  
Tercer  
Segons el que disposa l'article 13 de l'orde esmentada, la Conselleria de Cultura i Esport podrà anul·lar el present reconeixement del museu si es deixen de complir alguns dels requisits exigits en l'orde.   
Quart  
Contra esta esta resolució que posa fi a la via administrativa, es podrà interposar el recurs potestatiu de reposició o plantejar directament el recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera de Cultura i Esport en el termini d'un mes comptador des de l'endemà de la seua publicació.  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 19 de desembre de 2008.- La consellera de Cultura i Esport: Trinidad Mª Miró Mira